Piala Dunia Interaktif FIFA

Piala Dunia Interaktif FIFA () (atau singkatannya FIWC), merupakan sebuah kejohanan permainan video tahunan yang dianjurkan secara rasmi oleh FIFA dan EA Sports. Kejohanan piala dunia maya ini disertai oleh jutaan peminat bola sepak di seluruh dunia yang bertarung untuk mendapatkan kejuaraan ini. FIWC diiktiraf sebagai kejohanan atas talian paling terbesar pernah diadakan oleh Rekod Dunia Guinness.

Juara bertahan bagi kejohanan ini, Mohamad Al-Bacha dari Denmark, yang memenangi edisi tahun 2016 yang telah diadakan di bandar New York. Beliau memenangi wang tunai sebanyak $20,000 serta berpeluang menyaksikan anugerah berprestij FIFA Ballon d'Or 2016.

 Format 

Pemain yang berminat layak untuk bertanding dalam pusingan kelayakan menerusi menu permainan atas talian dalam permainan video FIFA. Selama enam musim setiap bulan, dua pemain yang menduduki kedudukan dua teratas serta pemain yang memiliki kadar menang/kalah terbaik dalam setiap musim akan bertanding dalam pusingan akhir yang diadakan di bandar utama sebagai tuan rumah. 

Dalam format baru yang diperkenalkan pada tahun 2016, 32 orang pemain yang dipisahkan kepada 16 orang pemain menggunakan konsol Xbox One dan 16 orang pemain lagi menggunakan konsol PlayStation 4 bertanding dalam pusingan akhir. Setiap pemain dari konsol-konsol ini akan melawan antara satu sama lain dari pusingan 16 sehinggalah ke perlawanan akhir. Dua orang pemain yang bertanding dalam perlawanan akhir merupakan perlawanan di antara pemain yang menggunakan konsol Xbox One dan pemain yang menggunakan konsol PlayStation 4.

Bagi tahun 2017, pusingan kelayakan dibahagikan kepada beberapa zon serta jumlah konsol yang digunakan. Berikut merupakan pecahan pemain yang layak ke pusingan akhir yang diadakan di London.

 10 orang pemain dari Kelayakan Zon Eropah FIWC (5 PlayStation, 5 Xbox)
 8 orang pemain dari Kelayakan Zon Amerika FIWC (4 PlayStation, 4 Xbox)
 4 orang pemain dari Kelayakan Zon Rest Of World FIWC (2 PlayStation, 2 Xbox)
 8 orang pemain dari Siri Kejohanan Pasukan Terbaik (4 PlayStation, 4 Xbox)
 2 orang pemain dari kejohanan Piala Dunia Kelab Interaktif FIFA (1 PlayStation, 1 Xbox)

 Senarai pemenang 
 Tahun Tarikh  Tuan rumah Pemenang  Tempat kedua  Keputusan 2004 19 Disember  Zurich  Thiago Carrico de Azevedo  Matija Biljeskovic 2–1 2005 19 Disember  London  Chris Bullard  Gabor Mokos 5–2 2006 9 Disember  Amsterdam  Andries Smit  Wolfgang Meier 6–4 2008 24 Mei  Berlin  Alfonso Ramos  Michael Ribeiro 3–1 2009 2 Mei  Barcelona  Bruce Grannec  Ruben Morales Zerecero 3–1 2010 1 Mei  Barcelona  Nenad Stojkovic  Ayhan Altundag 2–1 2011 7–9 Jun  Los Angeles  Francisco Cruz  Javier Munoz 4–1 2012 21–23 Mei  Dubai  Alfonso Ramos  Bruce Grannec 1–0 2013 6–8 Mei  Madrid  Bruce Grannec  Andrei Torres Vivero 1–0 2014 2–3 Julai  Rio de Janeiro  August Rosenmeier  David Bytheway 3–12015 17–19 Mei  Munich  Abdulaziz Alshehri  Julien Dassonville 3–02016 20–22 Mac  New York City  Mohamad Al-Bacha  Sean Allen 5–5 agg12017   London  

1Mohamad Al-Bacha menang dengan menggunakan peraturan gol lawan.

 Rujukan 

 Pautan luar 
 Laman rasmi
 Penjelasan mengenai format

Kategori:Kejohanan FIFA